20 godina od donacije umjetničke kolekcije Dizeldorf – Tivat
2025-02-28 19:00 - 2025-03-31 17:00 (Europe/Paris)
Svečano obilježavanje jubileja – 20 godina od donacije umjetničke kolekcije Dizeldorf – Tivat (2004 – 2024.), održaće se u JU Muzej i galerija Tivat, u petak 28. februara 2025. godine, sa početkom u 19h.
Donacija od 94 rada pristigla je iz Dizeldorfa zahvaljujući tivatskom slikaru, Ivici Aranđusu, koji je dugo živio i radio u tom gradu. Kolekcija sadrži radove 72 autora, a svrstana je u dvije cjeline: aktuelna umjetnička scena Dizeldorfa, koja ne podrazumijeva samo njemačke autore, već i umjetnike iz Bangladeša, SAD-a, Japana, Koreje i Nigerije, koji, u tom trenutku, svoj umjetnički kredibilitet stiču u Dizeldorfu; i kolekcija koja obiluje radovima starije generacije, a poklonio je Bernd Švarcer.
Postavka obiluje raznolikim dijapazonom umjetničkih izraza, individualnih poetika i savremenih tehničkih ostvarenja. Na njoj se mogu vidjeti radovi autora koji su već osvojili globalnu umjetničku scenu, kao što su Josef Bojs, Kristo, Diter Rot, Blum, Bernd Švarcer,…
Na svečanom obilježavanju jubileja govoriće direktorica JU Muzej i galerija Tivat, Danijela Đukić i Ivica Aranđus, tivatski slikar zaslužan za donaciju, dok će izložbu otvoriti njegova ekselencija, ambasador Njemačke u Crnoj Gori, gospodin Peter Felten. Ceremoniju će obogatiti i prikazivanje dokumentarnog filma o kolekciji, u režiji Dušana Vulekovića.

Pomorsko nasljeđe i ciljevi održivog razvoja – Program konferencije
2025-09-16
16. septembar 2025.Multimedijalna sala, Opština Tivat
08:30 – 09:00Prijava učesnika
09:00 – 09:45Svečano otvaranje konferencije

Danijela Đukić, direktorka JU Muzej i galerija Tivat

Željko Komnenović, predsjednik Opštine Tivat

Tamara Vujović, ministarka kulture i medija Crne Gore

Richard Brisius, predsjednik The Ocean Race

Predstavnik UNESCO

09:45 – 10:00Kratka pauza
SESSION 1 (10:00 – 11:30)
Mega-događaji, održivost i pomorske inovacije

Simone Masserini – 10 lekcija sa mega-događaja: Izgradnja nasljeđa izvan ciljne linije / Svaka kap se računa

Lucy Hunt – Racing for the Ocean

Jaqueline Grawe – Kako održivost i građanska nauka mogu biti integrisani u vrhunski sport

Danilo Nikolić – Emisija zagađivača i gasova sa efektom staklene bašte iz brodarskog sektora

11:30 – 11:45Kafe pauza
SESSION 2 (11:45 – 13:00)
Pomorsko kulturno nasljeđe, klimatska kriza i politike

Thierry Lucas (UNEP) – online

Chryssa Borbou – There is No Planet B: kako muzeji mogu podizati svijest o uticaju klimatske krize na morske ekosisteme – online

Fabio Carella – Integrisanje pomorskog kulturnog nasljeđa u prostorno planiranje: Italijansko iskustvo

13:00 – 15:00Ručak (Hotel Pine)
SESSION 3 (15:00 – 16:00)
Muzeji, nasljeđe i prakse održivosti

Alenka Černelič Krošelj & Urška Purg – ICOM SEE – Regionalna alijansa i uloga u održivom razvoju

Michela Rota – Kako italijanski pomorski muzeji doprinose održivosti

Arman Džaferagić – Demokratizacija 3D digitalizacije kulturnog nasljeđa kroz saradnju i low-cost inovacije

16:00 – 16:05Kratka pauza
SESSION 4 (16:05 – 17:05)
Pomorsko nasljeđe Crne Gore: Izazovi i perspektive

Dragan Radović – Pomorsko nasljeđe Crne Gore: izazovi prezentacije

Luka Mitrović – Uticaj klimatskih promjena na crnogorsko primorje

Dušan Medin – Podvodno kulturno nasljeđe Crne Gore: trenutno stanje, izazovi i perspektive

18:30 – 21:30Večera i krstarenje brodom “Katica”

Radionica u Tivtu: Od stvarnog do virtuelnog – Digitalizujmo baštinu zajedno
2025-09-17 10:00 - 15:00
JU Muzej i galerija Tivat sa zadovoljstvom najavljuje radionicu pod nazivom “Od stvarnog do virtuelnog: Digitalizujmo baštinu zajedno”, koja će se održati 17. septembra u sali 15C Opštine Tivat, u periodu od 10 do 13 h.
Radionicu će voditi Arman Džaferagić, diplomirani konzervator i restaurator, direktor Crafts Museum Ovelgönne i naučni saradnik / doktorand na German Maritime Museum. Kroz praktični rad i demonstraciju 3D skeniranja, učesnici će imati priliku da se upoznaju s osnovama digitalizacije kulturne baštine i savremenim tehnikama očuvanja i prezentacije muzejskih predmeta.
Cilj radionice je približiti mogućnosti koje digitalna tehnologija pruža u kontekstu zaštite, promocije i interpretacije kulturnog nasljeđa, te potaknuti saradnju među stručnjacima i institucijama u ovoj oblasti.
Sa velikim zadovoljstvom organizujemo ovu radionicu kao korak ka modernizaciji pristupa zaštiti kulturne baštine, uvjereni u njen značaj za razvoj loklane i regionalne muzejske prakse, poručili su iz Muzeja i galerije Tivat.
